ลูกค้าคนสำคัญของซูเปอร์มาร์เก็ตแบบเคลื่อนที่จาก Tokushimaru คือผู้สูงวัยที่อาศัยอยู่ตามชุมชนห่างไกล เนื่องจากอะไร
ก. กลุ่มผู้สูงวัยในเขตชานเมืองนั้นเป็นกลุ่มที่ไม่ค่อยรับรู้ข่าวสารจากโซเชียลเน็ตเวิร์กหรือสื่อโฆษณาออนไลน์มากนัก
ข. ผู้สูงอายุในญี่ปุ่นจำนวนหนึ่งเริ่มไม่สามารถขับรถออกไปซื้อหาอาหารเองได้
ค. ผู้สูงวัยมีความรู้สึกที่ดีต่อรถขายสินค้า
ง. ยากแก่การจัดส่งโดยพนักงานมนุษย์
คำตอบที่ถูกต้องคือ ข.  เพราะว่า ความซับซ้อนของ Aging Society ในญี่ปุ่นกำลังนำไปสู่อีกหนึ่งเทรนด์ธุรกิจ นั่นก็คือ “ซูเปอร์มาร์เก็ตแบบเคลื่อนที่” หรือที่คนไทยอาจคุ้นเคยกันดีในชื่อ “รถพุ่มพวง” ที่เต็มไปด้วยสินค้ามากมายบรรจุอยู่ท้ายกระบะรถบรรทุกแล้วก็เป็นได้

โดยมีบริษัทชื่อ Tokushimaru ในจังหวัดโทคุชิม่า บนเกาะชิโกกุ ได้ให้บริการรถซูเปอร์มาร์เก็ตเคลื่อนที่นี้ไปตามพื้นที่ต่าง ๆ ภายในรถบรรจุสินค้ากว่า 400 ชนิด (ประมาณ 1,500 ชิ้น) โดยเป็นสินค้ากลุ่มอาหาร และของใช้ในชีวิตประจำวัน ซึ่งทางบริษัทเผยว่าธุรกิจสามารถดำเนินไปได้ด้วยดี และบริษัทคาดว่าจะสามารถขยายการให้บริการรถดังกล่าวเป็น 500 คันภายในเดือนมีนาคม 2020 อย่างแน่นอน

ส่วนลูกค้าคนสำคัญของซูเปอร์มาร์เก็ตเคลื่อนที่เหล่านี้หนีไม่พ้นผู้สูงวัยที่อาศัยอยู่ตามชุมชนห่างไกล เนื่องจากผู้สูงอายุในญี่ปุ่นจำนวนหนึ่งเริ่มไม่สามารถขับรถออกไปซื้อหาอาหารเองได้ ทำให้รถพุ่มพวงดังกล่าวกลายเป็นบริการที่ผู้สูงอายุรอคอย

ที่น่าสนใจก็คือ Tokushimaru ไม่ได้เติบโตแต่เพียงลำพัง หากแต่ยังดึงพาร์ทเนอร์ในท้องถิ่นให้เติบโตไปด้วยกันด้วย ยกตัวอย่างเช่น การจับมือกับ Pantry Keisuke ซูเปอร์มาร์เก็ตขายอาหารในเมืองซึโนะ จังหวัดมิยาซากิมาร่วมให้บริการด้วยกัน หรือในเขตโมริโอกะ จังหวัดอิวาเตะ ทาง Tokushimaru ก็ไปจับมือกับ Co-op Tohoku เพื่อจัดหาสินค้าและอาหารมาใส่ในรถบรรทุกเพื่อวิ่งไปหาผู้สูงวัยด้วย